
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative privind organizarea reglementării în domeniul fondurilor europene nerambursabile, trimisă cu adresa nr. Plx.199/2016, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Leonardo BADEA

RAPORT
asupra propunerii legislative privind organizarea reglementării
 în domeniul fondurilor europene nerambursabile
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond cu propunerea legislativă privind organizarea reglementării în domeniul fondurilor europene nerambursabile.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în ședința din 12 aprilie 2016.
La dezbaterea propunerii legislative s-a avut în vedere avizul negativ al Comisiei juridice, de disciplină şi imunităţi, avizul negativ al Comisiei pentru administraţie publică şi amenajarea teritoriului, avizul negativ al Comisiei pentru afaceri europene, avizul favorabil al Consiliului Legislativ precum şi punctul de vedere negativ al Guvernului.
Propunerea legislativă supusă dezbaterii are ca obiect reglementarea cadrului juridic existent în domeniul fondurilor europene nerambursabile, în sensul introducerii unor reguli si criterii de predictibilitate în implementarea acestor proiecte.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din data de 4 aprilie 2017.
La lucrările Comisiei și-au înregistrat prezența un număr de 25 deputați, din totalul de 25 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Dezvoltării Regionale, Administraţiei Publice şi Fondurilor Europene.
În urma examinării propunerii legislative privind organizarea reglementării în domeniul fondurilor europene nerambursabile şi a opiniilor exprimate, deputații prezenți la lucrări au hotărât, cu majoritate  de voturi, să supună plenului Camerei Deputaţilor respingerea acesteia deoarece prevederile acesteia intră în contradicție cu cele ale Hotărârii Guvernului nr. 561/2009 privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării.
În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Leonardo BADEA
	SECRETAR,

Marilen – Gabriel PIRTEA

